label_title: Kalka menti csata
label_desc: A Kalka menti csata 1223. május 31-én zajlott a mai Ukrajnában, a Kalka (ma: Kalmiusz) folyó mellett a rusz/rutén fejedelemségek, a velük szövetséges kunok és a Mongol Birodalom felderítő seregei között. A csata az oroszok megsemmisítő vereségével végződött, megnyitva az utat a mongolok kelet-európai hódításai (a tatárjárás) előtt és évszázadokra megszabva a rusz/rutén fejedelemségek fejlődésének útját. 